
2025. gads Maksātnespējas kontroles dienestam ir bijis nozīmīgu institucionālo pārmaiņu laiks – 2025. gada septembrī tieslietu ministre uzdeva valsts sekretāram līdz 2026. gada 30. septembrim nodrošināt Maksātnespējas kontroles dienesta likvidāciju, nododot tā funkcijas Tieslietu ministrijai un Tiesu administrācijai. Ministres lēmums ir pamatots ar sekmīgu līdzšinēju iestādes darbību, ko atspoguļo riskos balstītās uzraudzības sekmīgie rādītāji, pozitīvās atsauksmes no ārvalstu un nevalstiskā sektora sadarbības partneriem, kā arī maksātnespējas sistēmas efektivitātes rādītāju uzlabošanās. Maksātnespējas kontroles dienesta metodiskas darbības rezultātā maksātnespējas sistēma Latvijā pēdējo gandrīz 10 gadu laikā ir sakārtota, maksātnespējas procesa administratoru (turpmāk – administrators) profesijas reputācija atjaunota, un maksātnespējas procesā iesaistītās personas var paļauties uz tiesisku un efektīvu procesa norisi.
Baiba Banga Maksātnespējas kontroles dienesta direktora p. i.: "Ņemot vērā Maksātnespējas kontroles dienesta likvidāciju, mūsu mērķis līdz 2026. gada 30. septembrim ir Maksātnespējas kontroles dienesta efektīva darbība ar nemainīgi augstas kvalitātes pakalpojumu sniegšanu, kā arī sadarbība ar Tieslietu ministriju un Tiesu administrāciju, lai nodrošinātu sekmīgu iestādes funkciju nodošanu. Būtiski, lai sabiedrība turpinātu saņemt augstas pievienotās vērtības pakalpojumus maksātnespējas jomā nemanot, ka tos turpmāk sniegs jau divas citas iestādes."
Maksātnespējas kontroles dienests 2025. gadā mērķtiecīgi realizēja gan stratēģijā, gan Uzraudzības stratēģijā paredzēto, kā arī piedalījās vai iniciēja tālāk minētos pasākumus.
Organizēja divus kvalifikācijas eksāmenus, tādejādi noslēdzot pāreju no divu gadu kvalifikācijas posma uz piecu gadu kvalifikācijas posmu. Jāpiemin, ka līdz ar Maksātnespējas kontroles dienesta likvidāciju plānotas vairākas izmaiņas normatīvajā regulējumā tieši attiecībā uz administratoru profesiju, tomēr būtiskākie aspekti paliks nemainīgi. Administratoru profesija būs stingri reglamentēta ar nemainīgi augstiem kritērijiem iekļūšanai profesijā, tiks noteiktas prasības kvalifikācijas celšanai, un valsts joprojām saglabās centrālo lomu administratoru uzraudzībā un amata darbības jautājumu kontrolē.
Maksātnespējas kontroles dienests partnera statusā noslēdza dalību Eiropas Komisijas projektā "InsolEuPro" administratoru prasmju uzlabošana Eiropas Savienības tiesību aktu piemērošanā un uzticības un izpratnes veicināšana par Eiropas juridisko kultūru.
Regulāro informatīvo pasākumu ietvaros jāizceļ aprīlī organizētā konference par maksātnespējas aktualitātēm, kas pulcēja aptuveni 100 interesentus, un maijā notikušais Maksātnespējas kontroles dienesta un Latvijas Pašvaldību savienības organizētais tiešsaistes informatīvs seminārs par maksātnespējas procesu. Seminārā tika aplūkotas tādas tēmas kā finansiālās grūtības, kādi ir iespējamie risinājumi, fiziskās personas maksātnespējas process – priekšnoteikumi, ierobežojumi, procesa dalībnieki, to tiesības un pienākumi, sekas un maksātnespējīgā darba devēja darbinieks kā kreditors maksātnespējas procesā, šīs personas tiesības un to īstenošana. Minētais pasākums izraisīja lielu klausītāju interesi, kas liecina par to, ka sabiedrībā vēl joprojām ir stipri stigmatizēts finansiālās neveiksmes (bankrota) stāvoklis un valstij ir jāturpina informēt par otrās iespējas izmantošanu arī turpmāk.
Maksātnespējas kontroles dienests publicēja pētījumu par juridisko personu procesos izmantoto valdes locekļu civiltiesiskās atbildības mehānisma efektivitāti.  Pētījums publicēts arī Jurista Vārdā. Pētījumā secināts, ka nepieciešams veidot diskusiju par valdes locekļu civiltiesiskas atbildības institūta stiprināšanu Latvijā, lai nodrošinātu, ka maksātnespējas procesā zaudētie līdzekļi tiktu atgūti efektīvāk un kreditoru tiesību aizsardzība tiktu īstenota pilnvērtīgi. Šo tēmu vēlreiz akcentēsim arī iestādes organizētajā konferencē 2026. gada septembrī.
Maksātnespējas kontroles dienesta ekspertu dalība Moneyval novērtējuma procesā ir devusi savu artavu pozitīvajā valsts novērtējumā, t.sk. veicinājusi administratoru izpratni par noziedzīgi iegūtu līdzekļu legalizācijas un terorisma un proliferācijas finansēšanas novēršanas un sankciju jomu. Šogad iestāde veica maksātnespējas sektora risku novērtējumu par 2023.–2025. gadu, kas kopumā apliecina, ka maksātnespējas sektors Latvijā attīstās pozitīvā virzienā, saglabājot kontrolētu riska līmeni un uzlabojot administratoru izpratni par Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma un Starptautisko un Latvijas Republikas nacionālo sankciju likuma prasību izpildi.
2025. gads iestāde veica sagatavošanās darbus Centralizācijai grāmatvedības un personāla IT sistēmas ieviešanā no 2026. gada 1. janvāra, kas ir daļa no visas valsts pārvaldes efektivizēšanas plāna un prasīja un vēl joprojām prasa ievērojamu resursu, lai Centralizācija sekmīgi darbotos. Ņemot vērā iestādes likvidāciju, visiem ar Centralizāciju saistītajiem procesiem jābūt stabili funkcionējošiem uz pārejas brīdi.
Savukārt 2026. gada lielais izaicinājums ir maksimāli saglabāt personāla resursu, kas pāries uz Tieslietu ministriju un Tiesu administrāciju, jo tieši nodarbināto augstā kompetence ir galvenais priekšnoteikums sabiedrībai sniegto pakalpojumu kvalitātes nemainīgumam.





































[bookmark: _Toc193890695][bookmark: _Toc202188267]1. Pamatinformācija

Maksātnespējas kontroles dienests ir tieslietu ministra pārraudzībā esoša tiešās pārvaldes iestāde. Tieslietu ministrs Maksātnespējas kontroles dienesta pārraudzību īsteno ar Tieslietu ministrijas starpniecību.[footnoteRef:2]  [2:  Maksātnespējas kontroles dienesta juridiskais statuss ir nostiprināts: 1) Valsts pārvaldes iekārtas likumā; 2) Maksātnespējas likumā; 3) Likumā "Par darbinieku aizsardzību darba devēja maksātnespējas gadījumā"; 4) Ministru kabineta 2018. gada 4. decembra noteikumos Nr. 757 "Maksātnespējas kontroles dienesta nolikums".] 

Maksātnespējas kontroles dienests īsteno valsts politiku tiesiskās aizsardzības procesa (turpmāk – TAP) un maksātnespējas procesa jautājumos. Galvenie Maksātnespējas kontroles dienesta uzdevumi ir: 
1) administratoru un TAP uzraugošo personu uzraudzība[footnoteRef:3],  [3:  Papildus Maksātnespējas likumā noteiktajai uzraudzībai no 2021. gada 12. jūlija administratorus Novēršanas likuma prasību izpildē uzrauga Maksātnespējas kontroles dienests, savukārt no 2024. gada 1. aprīļa Maksātnespējas kontroles dienests īsteno uzraudzību arī atbilstoši Sankciju likumā noteiktajai kompetencei.] 

2) darbinieku prasījumu garantiju fonda (turpmāk – DPGF) turēšana un darbinieku prasījumu apmierināšana, 
3) maksātnespējas procesa depozīta (turpmāk – depozīts) administrēšana, 
4) Elektroniskās maksātnespējas uzskaites sistēmas (turpmāk – EMUS) turēšana un attīstīšana.

Maksātnespējas kontroles dienesta darbības virzieniem atbilst šādas valsts budžeta apakšprogrammas:
	Darbības virziens
	Budžeta apakšprogrammas nosaukums

	Maksātnespējas procesa likumīgas un efektīvas gaitas nodrošināšana
	Maksātnespējas procesa pārvaldība

	Darbinieku interešu aizsardzība darba devēja maksātnespējas gadījumā
	Darbinieku prasījumu garantiju fonds



Maksātnespējas kontroles dienesta pārskata gada stratēģiskās prioritātes un to mērķi pārskata gadā ir iekļauti līdzsvarotajā mērķu mērījumu kartē:
	Vīzija
	Mūsu zināšanās un pieredzē balstīta līderība ir sabiedrības pārliecības pamats par maksātnespēju kā taisnīgu otro iespēju

	Misija
	Profesionāla un inovatīva uzraudzības iestāde, kas aizsargā sabiedrības intereses maksātnespējas jomā

	Stratēģiskās prioritātes
	1. Tiesiskuma un uzraudzības stiprināšana maksātnespējas jomā
	2. Uzticamības un autoritātes celšana iestādei
	3. Darba organizēšana iestādē, procesu vienkāršošana un digitalizācija
	4. Darbinieku profesionalitāte, izaugsme motivācija

	Mērķi
	1. Kompetenta un atvērta valsts pārvaldes iestāde, kas būtiski veicina efektīvu maksātnespējas procedūru norisi valsts un sabiedrības interešu labā
	2. Moderna valsts pārvaldes iestāde, kura savu funkciju īstenošanai izmanto digitālos rīkus, e-risinājumus
	3. Profesionāla valsts pārvaldes iestāde, kurā strādā augsti kvalificēti un uz attīstību vērsti cilvēki

	[bookmark: _Hlk194996669]Rādītāji*
	1.1. Palielinājies preventīvo uzraudzības pasākumu, kas vērsti uz atbilstības panākšanu, īpatsvars
	2.1. Lietotāju apmierinātība ar EMUS darbību
	3.1. Veicināta EMUS e-pakalpojuma lietošana
	4.1. Nodarbināto izpratne par Maksātnespējas kontroles dienesta misiju, vīziju, vērtībām, prioritātēm un mērķiem

	
	1.2. Spēkā atstāto lēmumu skaits uzraudzības ietvaros
	2.2. Apmierinātība par Maksātnespējas kontroles dienesta darbību katru gadu pieaug
	3.2. Palielinās EMUS e-pakalpojuma lietotāju skaits
	4.2. Mācību un attīstības pasākumi ir veicinājuši nodarbināto profesionālo izaugsmi un uzlabojuši darba sniegumu

	
	1.3. Palielinājusies aktuālo Maksātnespējas kontroles dienesta sniegto viedokļu pieejamība 
	2.3. Paātrināta tipveida lēmumu pieņemšana
	3.3. Samazināts iesniegumu darbinieku prasījumu apmierināšanai izskatīšanas vidējais ilgums
	4.3. Nodarbināto apmierinātība ar darba vidi un kultūru

	
	1.4. Samazinās ar EMUS ievadīto datu kvalitāti saistītie pārkāpumi
	2.4. Veicināta izpratne par maksātnespējas procedūru norisi un būtiskiem jautājumiem maksātnespējas jomā
	3.4. Samazināts iesniegumu par depozīta izmaksu izskatīšanas ilgums
	4.4. Nodarbināto lojalitāte


[bookmark: _Toc103505651]* Būtiskākie Maksātnespējas kontroles dienesta darbības stratēģijas 2021.–2025. gadam rādītāji. Rādītāju izpilde 2025. gadā norādīta šā pārskata attiecīgajās nodaļās.

Ar 2026. gada 30. septembri (pēdējā darbības diena) Maksātnespējas kontroles dienests tiek likvidēts, no 2026. gada 1. oktobra iestādes funkcijas nododot Tieslietu ministrijai un Tiesu administrācijai.[footnoteRef:4] [4:  Ministru kabineta 2026. gada 10. marta rīkojums Nr. 138 (prot. Nr. 14 51. §)] 

Tieslietu ministrija pārņems šādas pārvaldes funkcijas.
1. Administratoru un TAP uzraugošo personu uzraudzība, tostarp sūdzību izskatīšana par administratoru un TAP uzraugošo personu rīcību;
2. Administratīvo pārkāpuma lietu izskatīšana atbilstoši Maksātnespējas likumā noteiktajai kompetencei;
3. Administratoru iecelšana amatā, atbrīvošana, atcelšana un atstādināšana no amata un administratora amata darbības apturēšana.
Savukārt Tiesu administrācija pārņem šādas pārvaldes funkcijas.
1. Darbinieku interešu aizsardzība viņu darba devēja maksātnespējas gadījumā:
- DPGF līdzekļu turēšana un rīcība ar tiem, organizējot finanšu līdzekļu uzskaiti un izmaksu darbinieku prasījumu apmierināšanai;
- iesniegumu izskatīšana par maksātnespējīgo darba devēju darbinieku prasījumu apmierināšanu un par administratora atlīdzības samaksu par darbinieku prasījumu iesniegšanu;
- prasījuma tiesību īstenošana un kontrole attiecībā uz Tiesu administrācijas piešķirto naudas līdzekļu atmaksāšanu, kuri izmaksāti no valsts budžeta līdzekļiem darbinieku prasījumu apmierināšanai;
2. Iesniegumu izskatīšana par juridiskās personas maksātnespējas procesa depozīta un fiziskās personas maksātnespējas procesa depozīta izmaksu;
3. Iesniegumu izskatīšana par Maksātnespējas likuma 118.1 pantā noteikto līdzekļu izmaksu;
4. EMUS uzturēšana un attīstīšana.

[bookmark: _Toc485890014][bookmark: _Toc485904503][bookmark: _Toc518486621][bookmark: _Toc193890696][bookmark: _Toc202188268][bookmark: _Toc103505654][bookmark: _Toc454981140][bookmark: _Toc482266336]2. Maksātnespējas kontroles dienesta finanšu resursi un darbības rezultāti
[bookmark: _Toc454981142][bookmark: _Toc482266338][bookmark: _Toc485890016][bookmark: _Toc485904505][bookmark: _Toc518486623][bookmark: _Hlk199332135]Maksātnespējas kontroles dienesta funkciju īstenošanai un uzdevumu[footnoteRef:5] izpildei tiek novirzīti līdzekļi no pamatbudžeta apakšprogrammas 06.03.00 "Maksātnespējas procesa pārvaldība". Attiecīgās budžeta apakšprogrammas ietvaros Maksātnespējas kontroles dienests nodrošina: [5:  Maksātnespējas likumā, likumā "Par darbinieku aizsardzību darba devēja maksātnespējas gadījumā", Novēršanas likumā un Sankciju likumā noteiktie uzdevumi.] 

- administratora amata darbības jautājumu risināšanu;
- administratoru un TAP uzraugošo personu uzraudzības pasākumu īstenošanu;
- administratīvo pārkāpumu lietu izskatīšanu;
- darbinieku prasījumu izskatīšanu un darbinieku prasījumu segšanai piešķirto summu izmaksu[footnoteRef:6],  [6:  Darbinieku prasījumi likuma noteiktajā apmērā tiek apmierināti no DPGF – pamatbudžeta apakšprogramma 06.04.00 "Darbinieku prasījumu garantijas fonds".] 

- depozīta iesniegumu izskatīšanu un depozīta izmaksāšanu;
- EMUS attīstību un lietotāju atbalstu utt. 
Pamatojoties uz likumu "Par valsts budžetu 2025. gadam un budžeta ietvaru 2025., 2026. un 2027. gadam", resursi izdevumu segšanai šajā pamatbudžeta apakšprogrammā tika piešķirti no:
1) dotācijas no vispārējiem ieņēmumiem;
2) ieņēmumiem no maksas pakalpojumiem un citiem ieņēmumiem (sniegtajiem maksas pakalpojumiem).

Pamatbudžeta apakšprogrammas 06.03.00 "Maksātnespējas procesa pārvaldība" 
finansējums un tā izlietojums
	Nr. p.k.
	Finansiālie rādītāji
	Iepriekšējā gadā (izpilde – pēc naudas plūsmas), eiro
	Pārskata gadā

	
	
	
	apstiprināts likumā (plāns ar izmaiņām), eiro
	izpilde
(pēc naudas plūsmas), eiro

	1.
	Finanšu resursi izdevumu segšanai (kopā)
	2 073 027
	2 105 259
	2 068 814

	1.1.
	Dotācija no vispārējiem ieņēmumiem
	2 041 240
	2 086 124
	2 067 619

	1.2.
	Maksas pakalpojumi un citi pašu ieņēmumi
	31 787
	19 135
	1 195

	2.
	Izdevumi (kopā)
	2 024 783
	2 114 426
	2 077 398

	2.1.
	Uzturēšanas izdevumi 
	2 015 150
	2 071 813
	2 071 529

	2.1.1.
	Kārtējie izdevumi
	2 015 150
	2 099 821
	2 063 158

	2.1.1.1.
	Atlīdzība
	1 842 730
	1 892 504
	1 891 541

	2.1.1.2.
	Preces un pakalpojumi 
	172 420
	207 317
	171 617

	2.1.2.
	Subsīdijas, dotācijas un sociālie pabalsti
	0
	7 435
	7 435

	2.1.3.
	Starptautiskā sadarbība
	0
	1 220
	936

	2.2.
	Izdevumu kapitālieguldījumiem
	9 633
	5 950
	5 869



[bookmark: _Toc202188269]2.1. Administratora amata darbība
Tā kā administrators ir apveltīts ar plašām pilnvarām, tostarp rīkoties ar svešu mantu, profesijai nepieciešami skaidri kvalifikācijas, ētikas un atbildības standarti. Pēdējo 10 gadu laikā administratoru profesija Latvijā ir mērķtiecīgi stiprināta – eksaminācija atgriezta valsts pārziņā, noteiktas reputācijas prasības, ieviesta administratoru disciplināratbildība. Šī brīža administratora profesijas regulējums novērš nekvalificētu personu iekļūšanu profesijā un mazina interešu konflikta un ļaunprātību riskus.
Maksātnespējas kontroles dienests veido, stiprina un uzrauga administratora profesiju Latvijā, organizējot administratoru eksamināciju, pieņem lēmumus saistībā ar administratora amatu, garantējot, ka profesijā darbojas tikai atbilstošas reputācijas un kompetences profesionāļi. Tāpat iestāde nodrošina disciplināratbildības institūta darbību, kura mērķis ir stiprināt administratoru profesionālo atbildību un kas kalpo kā papildu mehānisms sabiedrības interešu aizsardzībai. Maksātnespējas kontroles dienests kā valsts politikas īstenotājs nodrošina, ka administratora profesija ir regulēta un sabiedrības interesēm pakārtota.
Atbilstoši maksātnespējas reģistra datiem 2025. gada beigās bija 131 administratori, no kuriem: 
-  122 aktīvi darbojas profesijā;
- deviņiem amata darbība bija ierobežota (t. i., apturēta amata darbība vai administrators atstādināts no amata darbības veikšanas).
2025. gadā atjaunota viena administratora amata darbība, savukārt ar Maksātnespējas kontroles dienesta direktora lēmumu amata darbība izbeigta trīs administratoriem, no kuriem divi administratori atcelti no amata, savukārt viens atbrīvots no administratora amata pēc paša vēlēšanās. Administratoru atcelšanas no amata pamats vienā gadījumā bija ļaunprātīga pilnvaru izmantošana, bet vēl vienā gadījumā apstāklis, ka tiesa divas reizes bija atcēlusi administratoru no pienākumu pildīšanas par normatīvo aktu pārkāpumiem.
Nodrošinot administratora amata darbības jautājumu risināšanu un kontroli, ir pieņemts viens lēmums par amata darbības apturēšanu un viens lēmums par atstādināšanu no amata.
2025. gadā Maksātnespējas kontroles dienests atbilstoši Maksātnespējas likuma prasībām organizēja divus administratora kvalifikācijas eksāmenus:
- 9. aprīlī – eksāmenu kārtoja pieci administratori – to sekmīgi nokārtoja četri, bet nenokārtoja viens administrators.
- 15. oktobrī – kārtoja un sekmīgi nokārtoja divi administratori. 

Maksātnespēja ir daļa no uzņēmējdarbības vides un iesaistītajām personām vajadzētu spēt paļauties, ka arī pie uzņēmējdarbības izbeigšanas maksātnespējas gadījumā process būs tiesisks un efektīvs. To pašu paļāvību jānodrošina arī TAP un fiziskās personas maksātnespējas procesā. Viens no veidiem kā to nodrošināt ir caur mērķtiecīgu, efektīvu un profesionālu uzraudzību.
Iestādes īstenotā uzraudzība nodrošina procesā iesaistīto personu tiesisko interešu aizsardzību un veicina, lai kreditori savlaicīgi saņemtu naudas līdzekļus pēc iespējas lielākā apmērā. Savukārt TAP Maksātnespējas kontroles dienests uzrauga TAP uzraugošās personas darbību, nodrošinot procesa godprātīgu un caurskatāmu norisi.
Maksātnespējas kontroles dienesta veiktā uzraudzība iestādes pastāvēšanas laikā ir mērķtiecīgi attīstīta, īpaši pēdējo 10 gadu laikā – no procesu likumības kontroles (reaktīvā uzraudzība) līdz mūsdienīgai, riskos un datos balstītai pieejai (proaktīva uzraudzība). 
Iestāde savu uzraudzību ir attīstījusi no reaģēšanas uz sūdzībām un iestādē saņemto informāciju, uz risku izvērtējumā balstītu uzraudzības plānošanu, efektīvi novirzot resursus augstākā riska procesu analīzei. Šīs sistēmas pozitīvā ietekme atspoguļojas uzraudzības rezultātos – būtiski pārkāpumi konstatēti vien atsevišķos gadījumos. Iestādes īstenoto riskos balstīto maksātnespējas procesu uzraudzības sistēmu novērtē kolēģi no Lietuvas, Serbijas un Polijā - uzraudzības īstenošanas procesā gūtās Maksātnespējas kontroles dienesta atziņas tiek pārņemtas, attīstot šo valstu uzraudzības sistēmas.
Vienlīdzīga un objektīva uzraudzība izpaužas konsekventā uzraudzības instrumentu piemērošanā, nodrošinot vienādu attieksmi pret visiem uzraugāmajiem subjektiem. Uzraudzības instrumenti tiek piemēroti samērīgi un proporcionāli. Tie prioritāri tiek vērsti uz būtiskiem pārkāpumiem vai tādiem pārkāpumiem, kas skar kreditoru kopuma intereses. Savukārt par nebūtiskiem pārkāpumiem tiek sniegti skaidrojumi par rīcības neatbilstību, veicinot uzraugāmo profesionālo atbildību un izpratni.
Maksātnespējas kontroles dienests ne tikai uzrauga administratoru darbību, bet arī sniedz metodisko atbalstu, izstrādājot informatīvos materiālus un organizējot informatīvos pasākumus, lai veicinātu vienotu izpratni un skaidrību normatīvo aktu piemērošanu. Lai stiprinātu caurskatāmību un informētu sabiedrību par uzraudzības praksi, Maksātnespējas kontroles dienesta tīmekļvietnē tiek publicēti anonimizēti iestādes lēmumi. Tas veicina vienotu normu piemērošanu un stiprina uzticēšanos maksātnespējas un tiesiskās aizsardzības sistēmai, kuras pamatā ir skaidra uzraudzība un profesionāla rīcība.

Maksātnespējas kontroles dienests īsteno administratoru un TAP uzraugošo personu uzraudzību, veicot pārbaudes un izskatot sūdzības. Veicot uzraudzību, 2025. gadā Maksātnespējas kontroles dienests pārkāpumus konstatējis 17 % administratoru, kas ir par 2 % mazāk nekā iepriekšējā gadā. 

No 2017. gada Maksātnespējas kontroles dienestam ir tiesības doties pārbaudes pie administratora vai TAP uzraugošās personas. Sākotnēji iestāde veica klātienes pārbaudes, bet līdz ar EMUS attīstību Maksātnespējas kontroles dienests sāka īstenot arī neklātienes pārbaudes. Tiek īstenotas plānveida pārbaudes atbilstoši attiecīgā gada un ceturkšņa pārbaužu plāniem, ņemot vērā Uzraudzības stratēģijā noteiktās prioritātes, un ārpusplāna pārbaudes, ko īsteno, reaģējot uz iestādē saņemto informāciju. Tālāk pārbaudes iedalās padziļinātās un tematiskās pārbaudēs.
2025. gadā uzsāktas 77 pārbaudes:
· 11 klātienes padziļinātās pārbaudes administratoru prakses vietās;
· 30 neklātienes padziļinātās pārbaudes par administratoru rīcību juridisko personu maksātnespējas procesos;
· 21 neklātienes tematiskās pārbaudes, kurās tika pārbaudīts kāds konkrēts maksātnespējas procesa vai TAP norises aspekts;
· 15 pārbaudes, kuru uzsākšanas pamats ir informācijas saņemšana no procesā iesaistītajām vai trešajām personām.
Papildus 2025. gadā veiktas arī neklātienes horizontālās pārbaudes:
· vai administratori EMUS ir norādījuši informāciju par savu civiltiesisko apdrošināšanu (pārbaudīti 133 administratori);
· vai TAP uzraugošai personai ir spēkā esoša civiltiesiskās apdrošināšanas polise un vai informācija par to ir norādīta (pārbaudītas 62 TAP uzraugošās personas);
· 192 maksātnespējas procesos veikta EMUS datu kvalitātes pārbaude – vai korekti ievadīti dati, kas nepieciešami maksātnespējas nozares rezultatīvo rādītāju aprēķinam (atzītie kreditoru prasījumi, segtie kreditoru prasījumi, iegūtie naudas līdzekļi, izmaksas).

Katras pārbaudes faktiskie apstākļi tiek izvērtēti individuāli, nosakot konstatētā pārkāpuma raksturu un būtiskumu un attiecīgi piemērojot atbilstošāko uzraudzības instrumentu. 
Uzraudzības instrumenti
Pozitīvs rezultāts – administratora rīcība atbilst normatīvo aktu prasībām.
Rīcības nepareizības izskaidrošana – nebūtisks pārkāpums.
Lēmums par pārkāpuma atzīšanu – būtisks pārkāpums.
Pieteikums tiesai par administratora atcelšanu no konkrētā maksātnespējas procesa – būtiski normatīvo aktu pārkāpumi, kas rada kaitējumu procesā iesaistītām pusēm un tie nav savienojami ar turpmāku pienākumu pildīšanu maksātnespējas procesā.
2025. gadā Maksātnespējas kontroles dienests ir uzsācis 77 un noslēdzis 71 plānveida un ārpusplāna pārbaudi. 31 (44 %) pārbaude noslēgta, nekonstatējot pārkāpumus, 25 (35 %) gadījumos administratoram izskaidrota rīcības nepareizība, 12 (17 %) pārbaudes noslēgtas, sagatavojot lēmumu par pārkāpumu konstatēšanu administratora rīcībā, 3 (4 %) pārbaudes noslēgtas ar pieteikumu iesniegšanu tiesā par administratora atcelšanu no konkrētā maksātnespējas procesa. 
Vienā gadījumā Maksātnespējas kontroles dienests ir vērsies Korupcijas novēršanas un apkarošanas birojā, konstatējot noziedzīga nodarījuma pazīmes.

Biežāk konstatētie pārkāpumi
2025. gadā visbiežāk tika konstatēti pārkāpumi, kas saistīti ar informācijas nesniegšanu procesā iesaistītajām personām, parādnieka mantas apzināšanu, pārņemšanu, inventarizāciju un atgūšanu kā arī parādnieka mantas novērtēšanu un atsavināšanu. Savukārt rīcības nepareizība visbiežāk skaidrota par EMUS lietošanu un mantas pārdošanas plāna saturu vai ziņojuma par mantas neesamību saturu un sagatavošanas termiņiem.

Sūdzība par administratora vai TAP uzraugošās personas rīcību ir būtisks tiesību aizstāvības instruments maksātnespējas procesā un TAP iesaistītajām personām. Sūdzību izskatīšana palīdz novērst pārpratumus un rast taisnīgu situācijas noregulējumu. Sūdzību izskatīšana ir preventīvs mehānisms administratoru darbības kvalitātes uzlabošanai, jo tās gaitā tiek identificēti riski un problemātiskas prakses maksātnespējas procesos. Sūdzību analīze ļauj savlaicīgi konstatēt sistēmiskas nepilnības un pilnveidot uzraudzības praksi. Tāpat sūdzības ir būtisks instruments uzraudzības plānošanā, jo tieši no iesniegtajām sūdzībām iestāde var novērot tendences, uz kurām būtu vēršama uzmanība plānojot nākamā perioda uzraudzības pasākumus.

Vēsture
No 2003. gada līdz 2006. gadam Maksātnespējas kontroles dienests (tobrīd valsts aģentūra "Maksātnespējas administrācija") saņēma sūdzības gan par sertificētu, gan nesertificētu administratoru rīcību un lēmumiem. Tobrīd nesertificētu administratoru rīcību uzraudzīja tiesa.[footnoteRef:7] Līdz ar to Maksātnespējas kontroles dienests sūdzības par nesertificētiem administratoriem (gan juridiskās, gan fiziskās personas) neizskatīja pēc būtības, bet uzsāka konkrētā maksātnespējas procesa norises izpēti un secīgi informēja tiesu. [7:  Likuma "Par uzņēmumu un uzņēmējsabiedrību maksātnespēju" 60. pants.] 

Līdz 2007. gadam jautājumus par administratora rīcību konkrētā maksātnespējas procesā izskatīja iestādes izveidota koleģiāla institūcija – Direktoru kolēģija.[footnoteRef:8] [8:  Likuma "Par uzņēmumu un uzņēmējsabiedrību maksātnespēju" 61. panta pirmā daļa.] 

Kopš 2008. gada lēmumus, ar kuru izskata sūdzības par administratora rīcību,  pieņem iestādes direktors.[footnoteRef:9] [9:  2007. gada 1. novembra Maksātnespējas likuma 189. pants, 2010. gada 26. jūlija Maksātnespējas likuma 176. pants.] 




11 gadu laikā saņemto sūdzību skaita dinamika ir bijusi viļņveidīga. Novērojams straujš iesniegto sūdzību skaita samazinājums pēc 2016. gada, kas skaidrojums ar īstenoto administratoru profesijas reformu un Maksātnespējas kontroles dienesta pilnvaru paplašināšos, tostarp jaunu uzraudzības pasākumu pieejamību (tiesības doties klātienes pārbaudēs). Sūdzību skaits pēdējos piecos gados ir turpinājis sistemātiski sarukt, vienlaikus atzīto pārkāpumu īpatsvars ir bijis mainīgs. Kopumā kā iesniegto sūdzību skaita, tā atzīto pārkāpumu kritumu vērtējam kā pozitīvu tendenci, kas norāda, ka nozarē īstenotās institucionālās un normatīvās reformas sekmēja profesionālākas administratoru vides veidošanos un efektīvāku uzraudzību.

2025. gads
2025. gadā novērojamais sūdzību skaita pieaugums saistīts ar darbinieku sūdzībām (20 sūdzības) par darba samaksas kavējumiem TAP[footnoteRef:10] (skatīt 1. attēlu). [10:  Maksātnespējas kontroles dienests ir tiesīgs pieņemt lēmumu par TAP uzraugošās personas rīcību TAP, kas uzsākti ar 2023. gada 15. septembri. TAP, kas uzsākti pirms minētā datuma, Maksātnespējas kontroles dienests, izskatot sūdzību, atbild ar vēstuli.] 

Joprojām visbiežāk sūdzas par tādu administratoru rīcību, kas saistīta ar informācijas par maksātnespējas procesa norisi nesniegšanu vai tās nepilnīgu sniegšanu (atbildes nesniegšanu). Nereti sūdzības izriet no atšķirīgiem viedokļiem par:
· kreditoru prasījumu izvērtēšanu;
· darījumu izvērtēšanu;
· tiesvedībām; 
· darbībām ar mantu u. tml. 
Sūdzības ir vairāk saistītas ar atbildē sniegto ziņu pietiekamību, to izpaušanas pieļaujamību un atbildes sniegšanas nepieciešamību.
Secīgi Maksātnespējas kontroles dienests 2025. gadā atzina pārkāpumus administratoru rīcībā par:
· atbilžu nesniegšanu;
· savlaicīgu atbilžu nesniegšanu;
· procesā iesaistīto personu neinformēšanu. 
Savukārt TAP uzraugošās personas rīcībā atzīts pārkāpums par rīcību, neuzraugot parādnieka kārtējo saistību (darba samaksas) izpildi.
Novērojams, ka daļa no izskatāmajām sūdzībām 2025. gadā ir par aizvien juridiski sarežģītākām situācijām, kuru atrisināšanu veicina Maksātnespējas kontroles dienesta iesaiste (skatīt piemēru). Pat ja sūdzība noraidīta, Maksātnespējas kontroles dienesta lēmumos sniegts situācijas skaidrojums un iespējamais risinājums.

Piemērs: Sūdzībā izteiktas šaubas par parādnieka saimnieciskās darbības turpināšanas un uzņēmuma pārdošanas ar parādnieku saistītām personām tiesiskumu, proti, vai maksātnespējas process netiek izmantots uzņēmuma pārejai[footnoteRef:11]. Maksātnespējas procesā uzņēmums kā lietu kopība tika pārdots publiskā izsolē. [11:  Maksātnespējas likuma 114. panta sestā un 6.1 daļa, Komerclikuma 20. pants.] 

Maksātnespējas kontroles dienests secina, ka personu savstarpējā saistība pati par sevi neapliecina negodprātīgu rīcību. Vienlaikus norādāms, ka uzņēmuma kā kopuma pārdošana var nodrošināt lielāku ieguvumu nekā mantas pārdošana atsevišķi, un administrators ir pamatojis izvēlēto mantas realizācijas veidu. Turklāt publiskā izsole elektronisko izsoļu vietnē ir viens no atklātākajiem un caurskatāmākajiem mantas pārdošanas veidiem.

Administratori kopš 2020. gada 1. janvāra ir Novēršanas likuma subjekti, bet no 2024. gada 1. aprīļa arī Sankciju likuma subjekti.  Tas nozīmē, ka viņiem ir pienākums izstrādāt savas darbības risku novērtējumu un iekšējās kontroles sistēmas, lai novērstu iespēju, ka maksātnespējas procesi tiek izmantoti noziedzīgi iegūtu līdzekļu legalizētai vai sankciju apiešanai. Tāpat administratoriem jāziņo Finanšu izlūkošanas dienestam par aizdomīgiem darījumiem un jāpilda citi šajos likumos noteiktie pienākumi. No minētā izriet Maksātnespējas kontroles dienesta funkcija uzraudzīt kā administratori ievēro Novēršanas likumā un Sankcijā likumā noteiktās prasības. Minētais bija daļa no plašākām valsts reformām finanšu un nefinanšu sektora sakārtošanai, un atbildes reakcija uz tajā laikā pastāvošajiem riskiem maksātnespējas procesu iesaistei noziedzīgi iegūtu līdzekļu legalizēšanā.
Neskatoties uz prognozēto risku, maksātnespējas sektora riska līmenis kopš 2021. gada ir saglabājies vidēji zems, arī nacionālajos risku novērtējumos nav identificēti uz maksātnespējas sektoru attiecināmi riski. Vienlaikus minētais pilnībā neizslēdz noziedzīgi iegūtu līdzekļu legalizācijas finansēšanas risku, jo administrators pēc būtības ir uzskatāms par noziedzīgi iegūtu līdzekļu legalizācijas novēršanas "vārtsargu" (angļu valodā "gate keeper"), kura uzdevums ir pārtraukt vai novērst nelikumīgas finanšu plūsmas, veicot pienācīgu naudas līdzekļu izcelsmes izvērtēšanu.

2025. gadā Maksātnespējas kontroles dienests veica 47 pārbaudes, no kurām 33 bija saistītas ar Novēršanas likuma prasību ievērošanu, bet 14 – ar Sankciju likuma prasību ievērošanu. 
Lielākā daļa pārbaužu tika veiktas neklātienē (42), savukārt piecas pārbaudes – klātienē. No visām pārbaudēm 37 bija tematiskās pārbaudes, kurās vērtēts kāds no četriem minēto likumu ievērošanas aspektiem, bet 10 – padziļinātās pārbaudes, kuru ietvaros padziļināti izvērtēta administratoru izpratne un rīcības atbilstība Novēršanas likumam un Sankciju likumam. 
2025. gadā papildus tika pabeigtas arī trīs pārbaudes, kas bija uzsāktas 2024. gada beigās. 
2025. gadā īstenoto pārbaužu skaits ir lielāks saildzinot ar 2024. gadu (27 pārbaudes), kas, galvenokārt, saistāms ar veiktajām Sankciju likuma prasību ievērošanas tematiskajām pārbaudēm.
No 2025. gadā veiktajām pārbaudēm vairumā gadījumu piemērota rīcības nepareizības izskaidrošana –31 (66 %). 14 (30 %) gadījumos pārkāpumi netika konstatēti, bet divos (4 %) gadījumu sagatavots ierosinājums par sankciju piemērošanu. Salīdzinot ar 2024. gadu, pārbaužu rezultāti būtiski nav mainījušies. 



Ierosinājumi par sankciju piemērošanu 2025. gadā tika sagatavoti divos gadījumos:
· administrators nepildīja informācijas sniegšanas pienākumu, neiesniedzot Maksātnespējas kontroles dienestam pārbaudei pieprasīto informāciju;
· konstatēta būtiska neatbilstība Sankciju likuma prasībām, proti, administratora izstrādātā IKS pilnā apjomā neatbilda normatīvajiem kritērijiem.
Par 2025. gadā konstatētajiem pārkāpumiem piemēroti naudas sodi kopsummā 450 eiro.
Papildus šajā gadā pieņemti trīs lēmumi par sankciju piemērošanu saistībā ar 2023. un 2024. gadā veiktajām pārbaudēm, kopsummā piemēroti naudas sodi 700 eiro. Divi no šajā gadā pieņemtajiem lēmumiem pārsūdzēti Administratīvajā rajona tiesā.
Biežāk konstatētie pārkāpumi Novēršanas likuma prasību izpildē:
· risku novērtējumā nav atspoguļoti visi likumā noteiktie riski;
· nav ņemtas vērā aktuālās tendences nozarē un izmaiņas normatīvajā regulējumā;
· nepietiekama iesaistīto personu izpēte;
· dokumentēšanas un dokumentu glabāšanas nepilnības.
Biežāk konstatētie pārkāpumi Sankciju likuma prasību izpildē:
· nav novērtēts kopējais sankciju neizpildes risks;
· nav definēti un analizēti konkrētie riski;
· nav nodrošināta visu iesaistīto personu pārbaude sankciju sarakstos vai tā veikta novēloti.
2025. gada pārbaužu rezultāti apliecina, ka uzraudzības pasākumi kļūst efektīvāki un mērķtiecīgāki. Pieaug gan administratoru izpratne par normatīvo prasību ievērošanu, gan dokumentu kvalitāte, kas veicina caurspīdīgāku un drošāku maksātnespējas procesu norisi. 
Sīkāku informāciju par pēdējos gados veikto administratoru uzraudzību Novēršanas likuma un Sankciju likuma prasību izpildē, tās rezultātiem un izdarītajiem secinājumiem iespējams iegūt, iepazīstoties ar Maksātnespējas kontroles dienesta sagatavoto Maksātnespējas sektora risku novērtējumu par 2023.–2025. gadu. 

Stratēģijas rādītāju izpilde par veikto uzraudzību 2025. gadā

uzraudzība (Maksātnespējas likums)
50 %
uzraudzība (Novēršanas likums)
	68 %
uzraudzība (Maksātnespējas likums)
89 %
uzraudzība (Novēršanas likums)

	1.2. Spēkā atstāto lēmumu skaits uzraudzības ietvaros
	90 %
	92 %

	1.3. Palielinājusies aktuālo Maksātnespējas kontroles dienesta sniegto viedokļu pieejamība
	80 %
	100 %

	1.4. Samazinās ar EMUS ievadīto datu kvalitāti saistītie pārkāpumi
	≤ 13 %
gadījumu pēc pārbaudes nosūtīta vēstule par datu nesakritību
	20 %
gadījumu pēc pārbaudes nosūtīta vēstule par datu nesakritību



[bookmark: _Toc202188275]2.3. Administratīvo pārkāpumu lietu izskatīšana

Maksātnespējas kontroles dienests sodus par administratīviem pārkāpumiem maksātnespējas jomā piemēro no 2015. gada. Īpaši izceļamas ir Maksātnespējas kontroles dienesta tiesības piemērot ne tikai naudas sodus, bet arī papildsodu – aizliegumu ieņemt noteiktus amatus komercsabiedrībās. Tādējādi negodprātīgi komersanti tiek atturēti atgriezties uzņēmējdarbības vidē, kas savukārt palīdz sakārtot uzņēmējdarbības vidi Latvijā. 
Praksē administratīvā atbildība visefektīvāk tiek piemērota par tiem pārkāpumiem, kas būtiski kavē maksātnespējas procesa norisi. Lielākā daļa Maksātnespējas kontroles dienesta izskatīto administratīvo pārkāpuma procesa lietu skar tieši parādnieka pārstāvju nesadarbošanos ar administratoru, par ko dienests lemj, balstoties uz administratoru sniegtajām ziņām. Šādas nesadarbošanās izpausmes – informācijas nesniegšana, dokumentu neiesniegšana, kavējoša vai formāla rīcība – tieši apgrūtina administratora pienākumu izpildi un kavē maksātnespējas procesa mērķu sasniegšanu. Administratīvā pārkāpuma process šajos gadījumos kalpo kā efektīvs instruments, lai nodrošinātu normatīvo aktu ievērošanu un atjaunotu procesa dalībnieku disciplinētu rīcību.
Praksē administratīvā atbildība visefektīvāk tiek piemērota par tiem pārkāpumiem, kas būtiski kavē maksātnespējas procesa norisi. Lielākā daļa Maksātnespējas kontroles dienesta izskatīto administratīvo pārkāpuma procesa lietu skar tieši parādnieka pārstāvju nesadarbošanos ar administratoru, par ko dienests lemj, balstoties uz administratoru sniegtajām ziņām. 

2025. gadā uzsākti 62 administratīvā pārkāpuma procesi un pie administratīvās atbildības sauktas 55 fiziskās personas, 14 no tām piemērots arī papildsods – aizliegumu ieņemt noteiktus amatus komercsabiedrībās.
2025. gada administratīvā pārkāpuma procesi uzsākti pret 54 parādnieka pārstāvjiem, vienu parādnieku fiziskās personas maksātnespējas procesā, diviem bijušajiem administratoriem un pret piecām TAP uzraugošajām personām. 
Izskatītajās lietās pret parādnieka pārstāvjiem vērojama tendence komercsabiedrību valdes locekļiem apzināti izvairīties no atbildības par dokumentu nenodošanu un secīgi komersantam nodarītajiem zaudējumiem (gan administratīvi tiesiskās, gan civiltiesiskās) ar dažādiem juridiskiem risinājumiem.
2025. gadā palielinājies Maksātnespējas kontroles dienesta uzliktā naudas soda apmērs – 29 095 eiro, (2024. gadā 21 285 eiro), taču samazinājies iekasētā naudas soda apmērs  – 13 556,11 eiro (2024. gadā 14 543,44 eiro). Tāpat samazinājies vidējais vienai personai piemērotais naudas soda apmērs, un tas ir 529 eiro, (2024. gadā – 560 eiro). Nosakot naudas soda apmēru, Maksātnespējas kontroles dienests ņem vērā vairākus apstākļus, piemēram, vai persona pārkāpumu ir novērsusi, vai sadarbojas ar administratoru un iestādi, vai tai ir mantisko stāvokli ietekmējoši apstākļi utt.

Izskatot sūdzības par Maksātnespējas kontroles dienesta amatpersonu lēmumiem administratīvo pārkāpumu lietās, 2025. gadā pieņemti seši lēmumi – piecos gadījumos sākotnējais lēmums atstāts negrozīts un vienā gadījumā lēmums ir atcelts.
No 2025. gadā pieņemtajiem lēmumiem tiesā pārsūdzēti pieci – trijos gadījumos lēmumi ir grozīti.

[bookmark: _Toc202188276]2.4. Darbinieku prasījumu segšana
Maksātnespējas kontroles dienests veic būtisku ieguldījumu darbinieku interešu aizsardzībai maksātnespējas procesā, ja maksātnespējīgais darba devējs nav izpildījis saistības pret darbiniekiem.
Iestādes pastāvēšanas laikā darbinieku aizsardzības sistēma ir būtiski pilnveidota, atrodot aizvien jaunus veidus kā to efektivizēt tādējādi palielinot darbinieku aizsardzības apjomu. Uzlabots process, kā darbiniekiem izmaksā naudas līdzekļus – agrāk izmaksu veica administrators, no 2012. gada darbinieku prasījumu segšanai piešķirto summu izmaksā pa tiešo Maksātnespējas kontroles dienests. 2018. gadā tika palielināts darbiniekiem izmaksājamo summu apmērs, paaugstinot pie minimālās algas piesaistīto koeficientu uz 1,5. Tāpat arī no 2019. gada darbinieku prasījumu segšanas un iesniegumu apstrādes process ir ticis digitalizēts, izmantojot EMUS sniegtās iespējas, tādējādi to padarot ātrāku, mūsdienīgāku un caurskatāmāku.
No 2003. gada līdz 2025. gadam Maksātnespējas kontroles dienests, īstenojot tam uzticēto valsts funkciju un pildot būtisku sociālās aizsardzības lomu, no DPGF ir nodrošinājis naudas līdzekļu izmaksu 37 811 095 eiro apmērā. Šajā laikā ir apmierināti darbinieku prasījumi 2 504 maksātnespējīgos uzņēmumos, sniedzot finansiālu atbalstu kopumā 39 773 darbiniekiem. 

Maksātnespējas kontroles dienests apmierina darbinieku prasījumus no DPGF līdzekļiem, ko veido uzņēmējdarbības riska valsts nodevas daļa un regresa kārtībā atgūtie finanšu līdzekļi.
Vidējais darbinieku prasījumu apmierināšanas iesnieguma izskatīšanas termiņš (attiecīgi arī naudas ieskaitīšana darbinieka kontā pēc lēmuma pieņemšanas) ir atkarīgs no parādnieka darba devēja nodoto dokumentu kvalitātes un no informācijas, kas pieejama administratora rīcībā. 2025. gadā iesniegumi par darbinieku prasījumu apmierināšanu tika izskatīti vidēji 25 dienu laikā.

Pamatbudžeta apakšprogrammas 06.04.00 "Darbinieku prasījumu garantiju fonds" finansējums un tā izlietojums
	Nr. p.k.
	Finansiālie rādītāji
	Iepriekšējā gadā (izpilde – pēc naudas plūsmas), eiro
	Pārskata gadā

	
	
	
	apstiprināts likumā (plāns ar izmaiņām), eiro
	izpilde
(pēc naudas plūsmas), eiro

	1.
	Finanšu resursi izdevumu segšanai (kopā)
	2 485 520
	2 173 064
	3 344 942

	1.1.
	Dotācija no vispārējiem ieņēmumiem
	0
	0
	0

	1.2.
	Maksas pakalpojumi un citi pašu ieņēmumi
	2 485 520
	2 173 064
	3 344 942

	2.
	Izdevumi (kopā)
	2 073 192
	3 383 047
	1 864 777

	2.1.
	Uzturēšanas izdevumi 
	2 073 192
	3 383 047
	1 864 777

	2.1.1.
	Kārtējie izdevumi
	838 496
	1 437 766
	787 597

	2.1.1.1.
	Atlīdzība
	0
	0
	0

	2.1.1.2.
	Preces un pakalpojumi
	838 496
	1 437 766
	787 597

	2.1.2
	Subsīdijas, dotācijas un sociālie pabalsti
	1 234 696
	1 945 281
	1 077 180



2025. gadā no DPGF kopā izmaksāti 1 864 777 eiro:
1) 1 065 379 eiro pārskaitīti uz maksātnespējīgā darba devēja darbinieku kontiem; 
2) 787 597 eiro pārskaitīti vienotajā nodokļu kontā; 
3) 10 725 eiro apmērā segta administratora atlīdzība par 338 darbiniekiem, kuriem segti darbinieku prasījumi no DPGF (19,50 eiro par katru darbinieku);
4) 1 076 eiro apmērā segti naudas līdzekļi maksātnespējas procesa izmaksu segšanai gadījumos, kad maksātnespējas procesa pieteikumu ir iesniedzis darbinieks, kurš atbrīvots no depozīta iemaksas.
2025. gadā no DPGF izmaksāti naudas līdzekļi 70 maksātnespējīgo uzņēmumu 875 darbinieku prasījumu apmierināšanai. Vidējā viena darbinieka prasījumu segšanai piešķirtā summa 2025. gadā bija 2 118 eiro.

Rādītāju par DPGF izlietojumu dinamika
	Rādītājs
	No DPGF izmaksātie naudas līdzekļi*, eiro 
	Apmierināto darbinieku skaits
	Atgūto naudas līdzekļu apmērs, eiro
	Vidējā segtā bruto summa 1 darbiniekam**, eiro
	Vidējais iesnieguma*** izskatīšanas termiņš, dienas

	2025. gads
	1 864 777
	875
	1 272 467
	2 118
	25

	2024. gads
	2 073 192
	940
	502 506
	2 197
	23

	2023. gads
	1 269 471
	699
	617 107
	1 805
	19

	2022. gads
	1 361 582
	737
	408 142
	1 842
	24

	2021. gads
	589 526
	421
	413 627
	1 359
	47


*t. sk. administratoru atlīdzība un depozīts;
** t. sk. Valsts sociālās apdrošināšanas obligātās iemaksas darba devēja likmes daļa;
*** par darbinieku prasījumu apmierināšanu.

Lielākie darba devēji, kuru darbinieku prasījumus 2025. gadā sedzis Maksātnespējas kontroles dienests:
	Lielākie maksātnespējīgie darba devēji
	Darbinieku skaits 
	Izmaksātā summa, eiro

	SKONTO PLAN LTD MSIA, 40003079615
	229
	439 885

	HIDROLATS MSIA, 42103012010
	41
	159 011

	PIEJŪRA SERVISS MSIA, 42103088133
	68
	114 225

	ARTA – F MAS, 40003044115
	60
	93 352

	CAFE 15 MSIA, 40103875388
	27
	89 073



Maksātnespējas kontroles dienests kā kreditors
Maksātnespējas kontroles dienests maksātnespējas procesos, kuros segti darbinieku prasījumi no DPGF, iegūst arī kreditora tiesības. Kā kreditors Maksātnespējas kontroles dienests var piedalīties kreditoru sapulcēs, saņemt visu kreditoriem pienākušos informāciju un celt iebildumus. Tas ir veids, kā ne vien aizsargāt darbinieku intereses, bet visu kreditoru intereses, izmantojot Maksātnespējas kontroles dienesta nodarbināto ilgstošo pieredzi maksātnespējas jomā. Mūsu zināšanas par procesu, kā arī tiesu prakses pārzināšana ļauj kritiski izvērtēt tādus dokumentus kā izmaksu sarakstu, kreditoru prasījumu segšanas plānu un nepieciešamās gadījumā sniegt iebildumus par izmaksu pamatotību un attiecināmību, administratora aprēķināto atlīdzību. No 2023. gada kreditoru tiesību īstenošana tiek veikta arī fiziskās personas maksātnespējas procesos, ja izmaksu no DPGF saņem darbinieki, kuru darba devējam ir pasludināts fiziskās personas maksātnespējas process (piemēram, kā saimnieciskās darbības veicējam). Minētais gan attiecināms uz procesiem, kas uzsākti pēc 2023. gada 14. septembra.
Īstenojot kreditora prasījuma tiesības attiecībā uz no DPGF piešķirto naudas līdzekļu atmaksāšanu, Maksātnespējas kontroles dienests 2025. gadā apmeklēja 23 kreditoru sapulces, kā arī 37 reizes bija pamats celt iebildumus par šādiem jautājumiem:
· izmaksu saraksts;
· kreditoru prasījumu segšanas plāns un tā izpilde;
· mantas pārdošanas plāns un tā grozījumi;
· nodoms noslēgt izlīgumu;
· debitoru parādu norakstīšana vai cedēšana u.c.

Apmeklēto sapulču un celto iebildumu skaita dinamika
	



Īstenojot Maksātnespējas kontroles dienesta kā kreditora tiesības 2025. gadā maksātnespējas procesos tika atgūti un valsts budžetā ieskaitīti 1 272 467 eiro, kas ir par 153 % vairāk nekā 2024. gadā, apliecinot būtisku atgūto līdzekļu apjoma pieaugumu. DPGF izpilde 2025. gadā bija 55 % no 2025. gadā plānotā (kopējā plānotā izdevumu summa ir 3 381 625 eiro).
 

[bookmark: _Toc202188277]2.5. maksātnespējas procesa Depozīta izmaksa
Mainoties maksātnespējas procesa finansēšanas modelim, 2010. gadā depozīts ieviests juridiskās personas maksātnespējas procesā, bet 2015. gadā – fiziskās personas maksātnespējas procesā. Šāda finansēšanas modeļa maiņa būtiski samazināja tiešo slogu uz valsts budžetu un nodrošināja procesu finansēšanas skaidrību un efektivitāti. Depozīts jāiemaksā maksātnespējas procesa pieteikuma iesniedzējam, un tas tiek izmantots maksātnespējas procesa izmaksu segšanai, ja parādniekam nav naudas līdzekļu. 
Maksātnespējas kontroles dienests administrē juridiskās personas maksātnespējas procesa depozīta izmaksu procesos, kas pasludināti, sākot no 2010. gada 1. novembra, un šajā periodā kopumā izmaksāti vairāk nekā 6,5 miljoni eiro.
Savukārt fiziskās personas maksātnespējas procesos depozīta izmaksas tika ieviestas procesos, kas pasludināti, sākot no 2015. gada 1. marta, un par šo periodu kopumā izmaksāti vairāk nekā 9 miljoni eiro.

2025. gadā Maksātnespējas kontroles dienests pieņēmis 275 lēmumus par juridiskās personas maksātnespējas procesa depozīta izmaksu par kopējo summu 374 126 eiro, no tiem vienkāršotās procedūras ietvaros pieņemti 160 lēmumi par kopējo summu 230 920 eiro apmērā un 1 219 lēmumi par fiziskās personas maksātnespējas procesa depozīta izmaksu par kopējo summu 901 710 eiro, no tiem vienkāršotās procedūras ietvaros pieņemti 1 085 lēmumi par kopējo summu 797 800 eiro.
Ja administrators vai kreditors nokavē iesniegumu par depozīta izmaksu iesniegšanas termiņus vai, ja juridiskās personas maksātnespējas procesa pieteikums ir bijis nepamatots vai apzināti nepatiess, Maksātnespējas kontroles dienests pārskaita depozītu valsts budžeta ieņēmumos. 2025. gadā valsts budžeta ieņēmumos pārskaitīti juridiskās personas maksātnespējas procesa depozīti 17 037 eiro apmērā.

Dati par depozītu dinamika
	Rādītājs
	Pieņemtie lēmumi par juridisko personu un fizisko personu maksātnespējas depozīta izmaksu
	Pieņemto lēmumu par juridisko personu un fizisko personu maksātnespējas depozīta izmaksu, summa, eiro
	Vidējais iesnieguma par juridisko personu un fizisko personu maksātnespējas depozīta izmaksu izskatīšanas termiņš, dienas 
	Juridisko personu maksātnespējas procesa depozīta pārskaitīšana valsts budžeta ieņēmumos, summa

	2025. gads
	1 494
	1 275 836
	4
	17 037

	2024. gads
	1 713
	1 317 404
	3
	63 133

	2023. gads
	1 797
	1 157 365
	3
	119 616

	2022. gads
	1 871
	1 109 900
	3
	52 506

	2021. gads
	2 065
	1 131 885
	3
	52 286




Stratēģijas rādītāju izpilde par darbinieku prasījumu apmierināšanu
 un depozīta izmaksu 2025. gadā  
	Rādītāja nosaukums
	Plānotā rādītāja vērtība 2025. gadā
	Izpilde
2025. gadā

	3.3. Samazināts iesniegumu darbinieku prasījumu apmierināšanai izskatīšanas vidējais ilgums
	Vidēji 35 dienu laikā
	Vidēji 25 dienu laikā

	3.4. Samazināts iesniegumu par depozīta izmaksu izskatīšanas ilgums
	Vidēji 10 dienu laikā
	Vidēji 4 dienu laikā



[bookmark: _Toc202188278]2.6. Maksātnespējas procesa izmaksu administrēšana
Izdevumus, kas Latvijas Nacionālajam arhīvam rodas, pieņemot glabāšanai valsts arhīvam parādnieka dokumentus maksātnespējas procesos, kompensē ar Maksātnespējas kontroles dienesta transferta maksājumu. 
Ar 2025. gadu apakšprogramma 06.05.00 "Maksātnespējas procesa izmaksas" tika apvienota apakšprogrammā 06.04.00 "Darbinieku prasījumu garantiju fonds" un turpmāk maksājumi tiks veikti no pamatbudžeta apakšprogrammas 06.04.00 "Darbinieku prasījumu garantiju fonds". 2025. gada pieejamie resursi izdevumu segšanai šajā budžeta apakšprogrammā tika piešķirti no iepriekšējo gadu atlikuma izmantošanas un regresa kārtībā atgūtajiem finanšu līdzekļiem.
Uz 2025. gada 1. janvāri transferta atlikums (nebija izmantots iepriekš izmaksātais transferta maksājums) bija 27 196 eiro. Pēc Latvijas Nacionālā arhīva atskaites iesniegšanas, nākamais transferta maksājums tiks veikts 2026. gadā no apakšprogrammas 06.04.00 "Darbinieku prasījumu garantiju fonds".

[bookmark: _Toc202188279]2.7. EMUS attīstība un lietotāju atbalsts 
2018. gadā sāka darboties EMUS un kopš tā laika maksātnespējas process sāka kļūt digitāls, administratoriem pakāpeniski sākot savu lietvedību kārtot EMUS. Šobrīd maksātnespējas nozare Latvijā nebūtu iedomājama bez EMUS, kas vienuviet koncentrē visus ar maksātnespējas procesu saistītos datus, nodrošina administratoriem saslēgumus ar Tiesu informatīvo sistēmu, maksātnespējas reģistru, Kontu reģistru, CSDD Transportlīdzekļu reģistru, drīzumā arī ar Valsts vienoto datorizēto zemesgrāmatu. Tuvākajos gados plānots turpināt EMUS attīstību, piesaistot arī ERAF finansējumuar mērķi pilnveidot EMUS funkcionalitāti un integrācijas, nodrošinot efektīvu informācijas apmaiņu, procesu automatizāciju un pārskatāmu, lietotājiem draudzīgu vidi.

2025. gadā Maksātnespējas kontroles dienests turpināja darbu pie EMUS uzturēšanas, pilnveidošanas un attīstības, nodrošinot EMUS darbības nepārtrauktību un lietotāju atbalstu. EMUS attīstība tika īstenota ar mērķi uzlabot EMUS esošo funkcionalitāti, lietojamību un atbilstību lietotāju vajadzībām.
Tika turpināts darbs pie EMUS attīstības prioritāšu noteikšanas un sistēmas pilnveides virzienu izvērtēšanas. Vienlaikus tika stiprināta sadarbība ar EMUS lietotājiem un iesaistītajām pusēm, lai apzinātu praktiskās vajadzības un noteiktu turpmāk veicamos uzlabojumus. Pārskata gadā tika organizētas EMUS darba grupas sanāksmes, kurās, iesaistot EMUS lietotājus, sadarbības partnerus un izstrādātāju, tika pārrunāti nepieciešamie uzlabojumi un turpmākie attīstības virzieni.
2025. gadā īstenotie pasākumi sekmēja EMUS kā stabila, lietotājiem pieejama un pakāpeniski pilnveidojama digitālā risinājuma attīstību maksātnespējas jomā.

Stratēģijas rādītāju izpilde par EMUS 2025. gadā

	Rādītāja nosaukums
	Plānotā rādītāja vērtība 2025. gadā
	Izpilde
2025. gadā

	2.1. Lietotāju apmierinātība ar EMUS darbību
	80 %
	78 %

	3.1. Veicināta EMUS
e-pakalpojuma lietošana
	4
informatīvie pasākumi* gadā
	6
informatīvie pasākumi

	3.2. Palielinās EMUS
e-pakalpojuma lietotāju skaits
	1 370 lietotāji
4 321 sesijas
	1 848 lietotāji
4 746 sesijas


* Ietver gan organizētos informatīvos pasākumus, gan sagatavotus informatīvos materiālus un ievietotās publikācijas sociālo tīklu kontos, ar mērķi popularizēt EMUS e-pakalpojumu un veicināt tā lietošanu.

[bookmark: _Toc454981144][bookmark: _Toc482266343][bookmark: _Toc485890021][bookmark: _Toc485904510][bookmark: _Toc518486628][bookmark: _Toc193890700][bookmark: _Toc202188280][bookmark: _Hlk106728696]2.8. sniegtie pakalpojumi, uzlabojumi pakalpojumu pieejamības un kvalitātes nodrošināšanā 
Maksātnespējas kontroles dienests 2025. gadā turpināja mērķtiecīgu darbu pie pakalpojumu pārvaldības stiprināšanas un pakalpojumu kvalitātes uzlabošanas, īstenojot "Pakalpojumu vides pilnveides plāna 2024.–2027. gadam" pasākumus. Tie paredz pāreju uz vienotu un sistēmisku pakalpojumu pārvaldības pieeju valstī, kur pakalpojumu plānošana, sniegšana un attīstība balstās uz pakalpojumu saņēmēju vajadzībām, pieejamību un kvalitāti.
Pakalpojumu pārvaldības attīstība
2025. gada sākumā veikts visaptverošs sniegto pakalpojumu un to pārvaldības izvērtējums, kā rezultātā sagatavots iestādes pakalpojumu pārvaldības pilnveides plāns un visu pakalpojumu pilnveides plāni. Novērtējuma rezultāti rāda, ka aptuveni 50 % pakalpojumu pārvaldības aspektu atbilst kvalitātes kritērijiem pilnībā vai daļēji, savukārt aptuveni 50 % gadījumu identificētas pilnveides iespējas, kas jāīsteno pilnvērtīgai pakalpojumu pārvaldības nodrošināšanai. Izvērtējums nodrošināja vienotu un pārskatāmu pamatu turpmākai sistemātiskai pakalpojumu attīstībai.
Nodarbināto kompetences un pakalpojumu kultūras attīstība
Lai nodrošinātu kvalitatīvu pakalpojumu pārvaldību ilgtermiņā, 2025. gadā visa pakalpojumu pārvaldībā iesaistītā komanda uzsāka dalību VARAM organizētā padziļināto apmācību ciklā, kas turpināsies līdz 2026. gada jūlijam un ir vērsts uz pakalpojumu pārvaldības kompetenču un vienotas pakalpojumu kultūras stiprināšanu.
Pakalpojumu sastāvs un attīstība
2025. gadā Maksātnespējas kontroles dienesta sniegto pakalpojumu sastāvs bija nemainīgs; ar tiem iespējams iepazīties platformā latvija.lv. Vienlaikus tika uzsākts darbs pie jaunu starpiestāžu pakalpojumu izstrādes, lai uzlabotu sadarbību ar citām valsts institūcijām. Plānots, ka 2026. gadā tiks ieviests risinājums, kas nodrošinās DPGF izmaksu datu nodošanu VID un VSAA, izmantojot DAGR, tādējādi samazinot administratīvo slogu gan pakalpojuma sniedzējam, gan saņēmējam.
Pakalpojumu pieejamības pilnveide
2025. gadā tika pilnveidota pakalpojumu informācija platformās latvija.lv un VIRSIS, precizējot pakalpojumu aprakstus, dokumentus, tiesisko regulējumu, pārsūdzēšanas kārtību, kontaktinformāciju un pakalpojuma saņemšanas kanālus. Tādējādi nodrošināta skaidrāka, pārskatāmāka un pakalpojumu saņēmējiem vieglāk uztverama informācija par pakalpojumiem.
Pakalpojumu saņēmēju viedokļa apzināšana
Kopš 2025. gada jūnija lēmumos par darbinieku prasījumu apmierināšanu tiek iekļauta saite uz pakalpojuma saņēmēju aptauju, lai apzinātu darbinieku pieredzi un apmierinātību ar pakalpojumu. Aptauju rezultāti tiks izmantoti pakalpojuma kvalitātes izvērtēšanai un turpmākai pilnveidei.
Stratēģijas rādītāju izpilde par pakalpojumu sniegšanu 2025. gadā 

	Rādītāja nosaukums
	Plānotā rādītāja vērtība 2025. gadā
	Izpilde
2025. gadā

	2.3. Paātrināta tipveida lēmumu pieņemšana
(lēmumi par depozīta izmaksu)
	Paātrināta par vismaz 20 % no bāzes vērtības
	Paātrināta par 20 %

	2.3. Paātrināta tipveida lēmumu pieņemšana 
(lēmumi par darbinieku prasījumu apmierināšanu)
	Paātrināta par vismaz 20 % no bāzes vērtības
	Paātrināta par 46 %



[bookmark: _Toc193890702][bookmark: _Toc202188281][bookmark: _Toc454981145][bookmark: _Toc482266344][bookmark: _Toc485890022][bookmark: _Toc485904511][bookmark: _Toc518486629]3. personāls 
[bookmark: _Hlk71802654]Maksātnespējas kontroles dienestā 2025. gadā nav notikušas strukturālas izmaiņas, bet no 2025. gada 1. janvāra uz "vakanču banku" Valsts kancelejai nodotas divas amata vietas, līdz ar to 2025. gads uzsākts ar 61 amata vietu, no kurām 52 ierēdņu un deviņas darbinieku amata vietas.


	
	



Maksātnespējas kontroles dienesta nodarbināto un mainības raksturojums
	Rādītājs
	 Skaits/līmenis

	Faktiskais vidējais nodarbināto skaits 2025. gadā:
t. sk. ierēdņi
t. sk. darbinieki
	58
49
9

	Personu, ar kurām uzsāktas darba tiesiskās vai valsts civildienesta attiecības, skaits
	7

	Personu, ar kurām izbeigtas darba tiesiskās vai valsts civildienesta attiecības, skaits
	8

	Personāla mainības līmenis (gadā)* 
	13,89


[bookmark: _Toc517643181][bookmark: _Toc518486630][bookmark: _Toc519598857][bookmark: _Toc519599199]* Personāla mainības līmenis = atbrīvoto nodarbināto skaits gadā/vidējais nodarbināto skaits gadā x 100 %.

Maksātnespējas kontroles dienesta nodarbināto iedalījums pēc izglītības 
	Izglītība
	Nodarbināto skaits*

	Augstākā izglītība 
t. sk. maģistra grāds
t. sk. iegūst 2. līmeņa augstāko izglītību
	46
34
3

	Vidējā (vidējā speciālā) izglītība
	5


[bookmark: _Toc11746546]*informācija uz gada beigām, neskaitot ilgstošā prombūtnē esošos
Maksātnespējas kontroles dienestā nodarbināto profesionalitāte, izaugsme un motivācija ir viena no iestādes darbības stratēģijā noteiktajām prioritātēm, tādēļ 2025. gadā tika pilnveidotas kompetences un iegūtas zināšanas gan par mākslīgā intelekta lomu un iespējām publiskajā pārvaldē, gan par pārmaiņu vadību. Tāpat turpinājām apgūt pakalpojumu pārvaldības prasības, kiberdrošības un fizisku personu datu aizsardzības prasību piemērošanu, kā arī aktualitātes starptautisko sankciju jomā, interešu konflikta novēršanas un profesionālās ētikas jautājumus, juridiskās personas finanšu stāvokļa izvērtēšanas prasmes tās maksātnespējas procesā un  citas mācības.

Stratēģijas rādītāju izpilde attiecībā uz personālvadību 2025. gadā

	Rādītāja nosaukums
	Plānotā rādītāja vērtība 2025. gadā
	Izpilde
2025. gadā

	4.1. Nodarbināto izpratne par Maksātnespējas kontroles dienesta misiju, vīziju, vērtībām, prioritātēm un mērķiem
	90 %
nodarbināto
	90 %
nodarbināto

	4.2. Mācību un attīstības pasākumi ir veicinājuši nodarbināto profesionālo izaugsmi un uzlabojuši darba sniegumu
	Vismaz 80 % 
gadā nodarbināto pozitīvs vērtējums
	78 %
nodarbināto pozitīvs vērtējums

	4.3. Nodarbināto apmierinātība ar darba vidi un kultūru
	80 %
	89 %

	4.4. Nodarbināto lojalitāte
	80 %
	100 %



[bookmark: _Toc454981146][bookmark: _Toc482266345][bookmark: _Toc485890023][bookmark: _Toc485904512][bookmark: _Toc518486631][bookmark: _Toc193890704][bookmark: _Toc202188282]4. Komunikācija ar sabiedrību 
[bookmark: _Toc454981147][bookmark: _Toc482266346][bookmark: _Toc485890024][bookmark: _Toc485904513][bookmark: _Toc518486632][bookmark: _Toc193890705][bookmark: _Toc202188283]4.1. Komunikācijas kanāli, lietotāju skaits un profils 

Maksātnespējas kontroles dienests nodrošina plašu sabiedrības informēšanu maksātnespējas jomā, sagatavojot un publicējot informatīvos materiālus, sniedzot skaidrojumus par normatīvo aktu piemērošanu, konsultējot personas telefoniski, kā arī izstrādājot veidlapas un citus praktiskus palīglīdzekļus, kas atvieglo nepieciešamo darbību veikšanu maksātnespējas procesos.
Lai informētu sabiedrību par aktuāliem jautājumiem saistībā ar maksātnespēju un veicinātu iedzīvotāju izpratni par Maksātnespējas kontroles dienesta darbības jomām un pakalpojumiem, dienests izmanto sešus saziņas kanālus – tīmekļvietni www.mkd.gov.lv, sociālo tīklu kontus – Twitter, Facebook, Linkedin, Instagram un Youtube. 
2025. gadā Maksātnespējas kontroles dienesta tīmekļvietni apmeklēja 27 000 lietotāju, no kuriem 26 000 bija jaunie apmeklētāji jeb 96 %. Secināms, ka tīmekļvietnes auditoriju pārsvarā veido lietotāji bez iepriekšējas pieredzes maksātnespējas jautājumos, kuri ar šo jomu saskaras pirmo reizi. Šāda tendence ir novērojama kopš 2020. gada. Tīmekļvietnē publicētais saturs – jaunumi, vizuālie materiāli un video skaidrojumi – tiek adaptēts un izplatīts arī iestādes sociālo tīklu kontos, ņemot vērā katras platformas specifiku un auditorijas paradumus.
Saistībā ar Maksātnespējas kontroles dienesta likvidāciju tiks nodrošināta tīmekļvietnē publicētā satura pārņemšana un integrēšana attiecīgo institūciju informācijas resursos, nodrošinot informācijas pieejamības nepārtrauktību sabiedrībai. Vienlaikus Maksātnespējas kontroles dienesta uzturētie sociālo mediju konti pēc dienesta darbības izbeigšanas tiks slēgti.

Dati par sekotājiem/abonentiem dienesta sociālajos medijos 


	
Dienesta konts sociālajos tīklos
	
Gads, kad uzsākta komunikācija
	Sekotāju/abonentu skaits

	% sekotāju /abonentu pieaugums vai kritums


	
	
	2023
	2024
	2025
	

	Twitter
	2015
	620
	631
	639
	+ 1 %

	Facebook
	2020
	616
	655
	692
	+ 5 %

	Linkedin
	2021
	92
	130
	172
	+ 31 %

	Instagram
	2022
	37
	72
	74
	+ 3 %

	Youtube
	2020
	35
	36
	42
	+17 %


[bookmark: _Toc202188284]4.2. Sabiedrības informēšanas un izglītošanas pasākumi 
Nodrošinot sabiedrības informēšanas un izglītošanas pasākumus, Maksātnespējas kontroles dienests:
1. 2025. gada 20. februārī piedalījās krīžu un konsultāciju centra "Skalbes" rīkotājā tiešsaistes seminārā "Eiropas diena noziegumos cietušajiem 2025";
2. 2025. gadā 25. maijā sadarbībā ar Latvijas Pašvaldību savienību rīkoja tiešsaistes informatīvo pasākumu "Par finansiālo grūtību risinājumiem maksātnespējas gadījumā".
Tāpat žurnālā BILANCE publicēta direktores intervija par aktualitātēm maksātnespējas un TAP jomā, kurā analizētas aktuālākās tendences un izaicinājumi maksātnespējas un TAP jomā. 
Maksātnespējas kontroles dienests savā tīmekļa vietnē publicēja informatīvus materiālus par maksātnespējas procedūrām un to sekām, darbinieku tiesībām maksātnespējas jomā:
1. Informācija un prezentētie materiāli par fiziskās personas maksātnespējas procesu (saistībā ar Maksātnespējas kontroles dienesta dalību Eiropas dienā noziegumos cietušajiem 2025 (semināru rīkoja biedrība "Skalbes")). (publicēts 2025. gada 21. februārī);
2. Materiāli un videoieraksts par fiziskās personas maksātnespējas procesu un darbinieku prasījumiem (2025. gada 22. maija informatīvais pasākums, ko rīkoja Maksātnespējas kontroles dienests sadarbībā ar Latvijas Pašvaldību savienību) (publicēts 2025. gada 26. maijā);
3. Maksātnespējas kontroles dienesta izstrādātā TAP pieteikuma veidlapa (publicēts 2025. gada 17. jūlijā);
4. Maksātnespējas kontroles dienesta izstrādātā Fiziskās personas maksātnespējas procesa pieteikuma veidlapa (publicēts 2025. gada 31. oktobrī);
5. Informācija par darbinieka tiesībām, ja darba devējs bankrotē (par vienošanos, ko piedāvā darba devējs) (publicēts 2025. gada 28. novembrī).

[bookmark: _Toc202188285]4.3. Informatīvie pasākumi un materiāli administratoriem un TAP uzraugošajām personām
Būtiska nozīme uzraudzības mērķa sasniegšanā ir atbilstības prasību skaidrošanai. 
Nodrošinot informatīvos pasākumus administratoriem un TAP uzraugošajām personām, Maksātnespējas kontroles dienests:
1. 2025. gada 28. janvārī sadarbībā ar projekta "InsolEUPRO" partneriem organizēja starptautisko konferenci "ES tiesību aktu pieaugošā ietekme uz MPA ikdienas darbību";
2. 2025. gada 19. martā rīkoja informatīvo pasākumu administratoriem "Par EMUS aktualitātēm";
3. 2025. gada 3. aprīlī rīkoja konferenci maksātnespējas jomas profesionāļiem "Maksātnespējas kontroles dienesta konference maksātnespējas jomas profesionāļiem";
4. 2025. gada 23. oktobrī rīkoja informatīvo pasākumu administratoriem "Par darbinieku prasījumu iesniegšanu un EMUS aktualitātēm";
5. 2025. gada 4. decembrī rīkoja informatīvo pasākumu administratoriem "Par noziedzīgi iegūtu līdzekļu legalizācijas un terorisma un proliferācijas finansēšanas novēršanas un sankciju aktualitātēm un uzraudzības rezultātiem.
Vienlaikus, lai veicinātu administratoru izpratni par tiesību normu piemērošanu, Maksātnespējas kontroles dienests 2025. gadā ir izstrādājis un publicējis savā tīmekļa vietnē šādus informatīvos materiālus administratoriem un TAP uzraugošajām personām:
1. Aktualizēto informatīvo materiālu "Maksātnespējas kontroles dienesta pārbaužu pamatprincipi un pārbaužu veikšanas kārtība noziedzīgi iegūtu līdzekļu legalizācijas un terorisma un proliferācijas finansēšanas novēršanas un starptautisko un Latvijas Republikas nacionālo sankciju ievērošanas jomā" (publicēts 2025. gada 23. maijā).
2. Aktualizēto informatīvo materiālu "Par maksātnespējas procesa administratora un tiesiskās aizsardzības procesa uzraugošās personas uzraudzības instrumentu piemērošanas principiem" (publicēts 2025. gada 25.maijā).
3. Aktualizēto informatīvo materiālu "Par Starptautisko un Latvijas Republikas nacionālo sankciju likumā noteikto prasību ievērošanu administratoriem" (publicēts 2025. gada 21. jūlijā).
4. Aktualizēto informatīvo materiālu "Efektīvai rīcībai ar parādnieka mantu" (publicēts 2025. gada 30. jūlijā).
5. Aktualizēto informatīvo materiālu "Par sankciju piemērošanu maksātnespējas procesa administratora darbībā" (publicēts 2025. gada 25. novembrī).

[bookmark: _Toc454981148][bookmark: _Toc482266347][bookmark: _Toc485890025][bookmark: _Toc485904514][bookmark: _Toc518486633][bookmark: _Toc193890706][bookmark: _Toc202188286][bookmark: _Hlk73429872]4.4. Sabiedrības vērtējums par Maksātnespējas kontroles dienesta darba kvalitāti
Maksātnespējas kontroles dienests 2025. gadā turpināja aktīvi sadarboties ar administratoriem un analizēt sadarbības kvalitāti, lai identificētu jomas, kurās iespējami uzlabojumi. Lai izvērtētu administratoru pieredzi, Maksātnespējas kontroles dienests veica administratoru aptauju par sadarbību ar iestādi 2025. gadā.
Aptaujas rezultāti liecina, ka kopumā sadarbība tiek vērtēta pozitīvi – 76,1 % administratoru sadarbību novērtēja pozitīvi vai drīzāk pozitīvi, savukārt 23,9 % administratoru sadarbību vērtēja drīzāk negatīvi vai negatīvi.
Īpaši augstu novērtēta rīcība saistībā ar darbinieku prasījumu apmierināšanu – lielākā daļa respondentu šo procesu vērtēja pozitīvi vai drīzāk pozitīvi gan attiecībā uz ātrumu, gan kvalitāti un komunikāciju. Tāpat ļoti pozitīvi novērtēta depozīta izmaksas iesniegumu izskatīšana – pārliecinošs vairākums administratoru norādīja, ka šo iesniegumu izskatīšanas ātrums, kvalitāte, komunikācija, ērtums un pieejamība ir pozitīvi vai drīzāk pozitīvi.
Pozitīvs vērtējums sniegts arī Maksātnespējas kontroles dienesta sagatavotajiem informatīvajiem materiāliem un organizētajiem informatīvajiem pasākumiem – 93,4 % respondentu informatīvos materiālus un 93,5 % respondentus informatīvos pasākumus novērtējuši pozitīvi vai drīzāk pozitīvi. Lielākā daļa administratoru arī izmanto iestādes tīmekļvietnē pieejamo informāciju savā profesionālajā darbībā.
Vienlaikus aptaujas rezultāti norāda uz negatīvo attieksmi pret administratora kā Novēršanas likuma un Sankciju likuma subjekta statusu. Tāpat aptaujā norādīts uz nepieciešamību pilnveidot EMUS darbību, vienkāršojot atsevišķas funkcijas un nodrošinot plašāku integrāciju ar citu valsts iestāžu datubāzēm.
Maksātnespējas kontroles dienests augstu novērtē administratoru sniegtās atsauksmes un ierosinājumus. Ņemot vērā aptaujā izteiktos priekšlikumus, arī pēc iestādes likvidācijas īpaša uzmanība tiks pievērsta EMUS darbības uzlabošanai un administratīvā sloga samazināšanai.

Stratēģijas rādītāju izpilde saistībā ar komunikāciju 2025. gadā  

	Rādītāja nosaukums
	Plānotā rādītāja vērtība 2025. gadā
	Izpilde
2025. gadā

	2.2. Apmierinātība par Maksātnespējas kontroles dienesta darbību katru gadu pieaug
	90 %
administratoru sadarbību ar iestādi novērtē pozitīvi vai drīzāk pozitīvi
	76 %
administratoru sadarbību ar iestādi novērtē pozitīvi vai drīzāk pozitīvi

	2.4. Veicināta izpratne par maksātnespējas procedūru norisi un būtiskiem jautājumiem maksātnespējas jomā
	5
informatīvie pasākumi gadā
	organizēti
5
informatīvie pasākumi


[bookmark: _Hlk107302036]
[bookmark: _Toc202188288]5. Maksātnespējas nozares aktuālie dati
2025. gadā, salīdzinot ar 2024. gadu, samazinājies gan ierosināto, gan pasludināto juridisko personu maksātnespējas procesu skaits. Ierosinātas 345 juridisko personu maksātnespējas procesa lietas – par 6 % mazāk nekā 2024. gadā. Savukārt pasludināti 269 juridisko personu maksātnespējas procesi, kas ir par 5 % mazāk nekā iepriekšējā gadā. Dati liecina par mērenu juridisko personu maksātnespējas procesu skaita samazinājumu. Pērn tiesa maksātnespējas procesu nepasludināja aptuveni 22 %gadījumu (76 no 345 lietām), kamēr 2024. gadā šis rādītājs bija 23 % (85 no 368 lietām). Tas liecina par nelielu samazinājumu to lietu īpatsvarā, kurās process netiek pasludināts. Biežākais iemesls – pēc maksātnespējas pieteikuma iesniegšanas tiesā parāds tiek pilnībā samaksāts vai  puses vienojās par parāda nomaksu, līdz ar to kreditors atsauc maksātnespējas procesa pieteikumu. 
Nozares, kurās 2025. gadā visbiežāk pasludināts juridiskās personas maksātnespējas process, bija:
1) vairumtirdzniecība – 34 uzņēmumi;
2) ēdināšanas pakalpojumi – 32 uzņēmumi; 
3) dzīvojamo un nedzīvojamo ēku būvniecība – 27 uzņēmumi; 
4) mazumtirdzniecība – 25 uzņēmumi; 
5) specializēti būvdarbi – 13 uzņēmumi. 
Pagājušajā gadā ir samazinājies fizisko personu maksātnespējas procesu skaits – 2025. gadā pasludināti 562 fizisko personu maksātnespējas procesi, kas ir par 23 % mazāk nekā 2024. gadā. Fizisko personu maksātnespējas procesu skaita lejupslīde novērojama jau kopš 2021. gada. Tendence, visticamāk, saistāma ar valstī noteiktās minimālās mēnešalgas pieaugumu, kā rezultātā palielinājusies arī fiziskās personas maksātnespējas procesa depozīta iemaksa (divu minimālo mēnešalgu apmērā).
2025. gadā īpaši izceļama pozitīva dinamika attiecībā uz TAP. Lai arī ierosināti 127 TAP, kas ir par 7 % mazāk nekā 2024. gadā, būtiski pieaudzis pasludināto TAP skaits – 37 procesi, kas ir par 32 % vairāk nekā gadu iepriekš. 

	
Absolūtā maksātnespējas procesu un TAP skaita dinamika
	

	Rādītājs
	2021. gads
	2022. gads
	2023. gads
	2024. gads
	2025. gads

	Ierosinātās juridiskās personas maksātnespējas procesa lietas (t.sk. pēc kreditoru pieteikumiem)
	257 (54)
	393 (186)
	308 (136)
	368 (187)
	345 (158)

	Pasludinātie juridiskās personas maksātnespējas procesi
	242
	302
	242
	283
	269

	Pasludinātie fiziskās personas maksātnespējas procesi
	901
	816
	737
	727
	562

	Ierosinātie TAP
	92
	129
	90
	137
	127

	Pasludinātie TAP/ĀTAP
	26
	16
	25
	28
	37


Salīdzinot ar iepriekšējiem gadiem, 2023.–2024. gadā pasludināto TAP (ĀTAP) īpatsvars pret juridiskās personas maksātnespējas procesiem saglabājās stabils – aptuveni 10 %, savukārt 2025. gadā tas pieauga līdz 14 %, kas norāda uz pieaugošu restrukturizācijas mehānismu izmantošanu uzņēmumu finanšu grūtību risināšanā. Vienlaikus 2025. gadā būtiski (līdz 29 %) palielinājusies proporcija starp ierosināto un pasludināto TAP, kas liecina par lielāku kreditoru atbalstu, kā arī uzlabojies sekmīgi pabeigto TAP īpatsvars – 2025. gadā tie bija 13,6 %, kas norāda uz pakāpenisku procesu efektivitātes pieaugumu.

	TAP efektivitātes rādītāju dinamika
	

	[bookmark: _Hlk200372946]Rādītājs
	2021. gads
	2022. gads
	2023. gads
	2024. gads
	2025. gads

	Pasludināto TAP (ĀTAP)  skaits pret pasludināto  juridiskās personas maksātnespējas procesu  skaitu
	11 %
	5 %
	10 %
	10 %
	14%

	[bookmark: _Hlk200474881]Proporcija starp ierosināto un pasludināto TAP (ĀTAP) skaitu
	28 %
	12 %
	28 %
	20 %
	29%


	Sekmīgi pabeigto TAP  (ĀTAP) skaits pret izbeigtajiem TAP (ĀTAP)
	16 %
	11 %
	9 %
	11 %
	13,6 %



Vidējais maksātnespējas procesa ilgums 2025. gadā pieaudzis līdz 2,04 gadiem (2024. gadā – 1,8 gadi). Procesu ilgumu ietekmē tiesvedības, kriminālprocesi, parādu piedziņas procesi un citi ar konkrēto lietu saistītie apstākļi.
Pozitīva dinamika vērojama nenodrošināto kreditoru prasījumu atgūšanā – 2025. gadā atgūti 20 centi no viena eiro (2024. gadā – 16 centi), kas liecina par uzlabojumiem šajā segmentā. Nodrošināto kreditoru prasījumu atgūšanas rādītājs 2025. gadā bija 51 cents no viena eiro (2024. gadā – 67 centi), tādējādi tas atgriezies 2023. gada līmenī.
Maksātnespējas procesa izmaksas 2025. gadā veidoja 42 centus no viena kreditoriem segtā vai procesā atgūtā eiro (2024. gadā – 37 centi). Rādītājus ietekmē konkrētajā gadā izbeigto procesu īpatnības, tostarp parādnieku mantas apmērs un iespējas atgūt līdzekļus.
Joprojām būtisku ietekmi uz atgūstamības rādītājiem atstāj t. s. tukšie uzņēmumi – 2025. gadā 52 % gadījumu tika sastādīts ziņojums par mantas neesamību (2024. gadā – 49 %).
Kopumā uz 2026. gada sākumu Latvijā bija 2 156 aktīvi maksātnespējas procesi, no kuriem 872 – juridisko personu un 1 292 – fizisko personu maksātnespējas procesi. Vienlaikus valstī norisinājās arī 150 TAP.

	Maksātnespējas procesa efektivitātes rādītāju dinamika
	

	Rādītājs
	2021. gads
	2022. gads
	2023. gads
	2024. gads
	2025. gads

	Vidējais maksātnespējas procesa ilgums
	2
	2,4
	2,1
	1,8
	2,04

	Nodrošināto kreditoru prasījumu atgūšanas radītāji (recovery rate)(centi no viena eiro)
	44
	68
	52
	67
	51

	Nenodrošināto kreditoru prasījumu atgūšanas radītāji – (recovery rate) (centi no viena eiro)
	9
	12
	17
	16
	20

	Maksātnespējas procesa izmaksas (centi no viena kreditoriem segtā eiro / centi no viena maksātnespējas procesā atgūtā eiro)
	44
	40
	46
	37
	42

	Procesu skaita, kad tiek sastādīts ziņojums par mantas neesamību, īpatsvars
	54 %
	55 %
	59 %
	49 %
	52 %

	Gada laikā sekmīgi pabeigto saistību dzēšanas procedūru skaits pret pabeigto fiziskās personas maksātnespējas procesa skaitu
	72 %
	71 %
	71 %
	66 %
	68 %



	Administratoru darbības rādītāju dinamika
	

	Rādītājs
	2021. gads
	2022. gads
	2023. gads
	2024. gads
	2025. gads

	Vidējais maksātnespējas procesu skaits vienam administratoram
	17 (4 juridiskās un 13 fiziskās personas maksātnespējas procesi)
	18 (5 juridiskās un 13 fiziskās personas maksātnespējas procesi)
	18 (5 juridiskās personas un 13 fiziskās personas maksātnespējas procesi)
	17 (6 juridiskās personas un 11 fiziskās personas maksātnespējas procesi)
	16 (6 juridiskās un 10 fiziskās personas maksātnespējas procesi)

	Sodīto administratoru skaits pret kopējo administratoru skaitu (procentuāli)
	32 %
	20 %
	24 %
	19 %
	17 %

	Procesu skaits, kuros  pārkāpumu dēļ ir nomainīts administrators, pret aktīvo lietu skaitu
	0,5 %
	0,17 %
	0,17 %
	0,13 %
	0,14 %



Par gada lielāko maksātnespējas procesu pēc visiem maksātnespējas procesa rādītājiem ir atzīstams AS KVV Liepājas metalurgs, ņemot vērā tā būtisko finanšu līdzekļu apjomu šajā procesā un kā rezultātā nozīmīgo ietekmi uz kopējiem nozares rādītājiem.

	Lielākais no 2025. gadā izbeigtajiem juridiskās personas maksātnespējas procesiem

	Process
	Rādītāja nosaukums
	Rādītājs, eiro

	AS KVV Liepājas metalurgs

	Izmaksu ziņā
	14 014 244,01

	
	Iegūto līdzekļu ziņā
	32 099 451,59

	
	Atzīto kreditoru prasījumu ziņā
	90 555 661,60 

	
	Administratora atlīdzības ziņā
	991 768,15



	Absolūtie skaitļi izbeigtajos juridiskās personas maksātnespējas procesos


	Rādītājs
	2021. gads
	2022. gads
	2023. gads
	2024. gads
	2025. gads

	Atzīto kreditoru prasījumu apjoms (eiro), t. sk.:
	336 981 165,61
	192 393 928,26
	148 827 790,88
	130 800 607,06
	93 083 304,78

	nodrošinātie
	126 337 152,05
	23 646 456,11
	20 224 404,59
	21 312 486,20
	16 422 052,63

	nenodrošinātie
	210 644 013,56
	168 747 472,15
	128 603 386,29
	109 488 120,86
	76 661 252,15

	Atgūto finanšu līdzekļu apjoms (eiro), t. sk.:
	55 129 263,07
	28 247 519,40
	13 501 725,97
	21 781 278,96
	7 426 453,82

	   no ieķīlātās mantas realizācijas atgūtie līdzekļi
	44 091 718,25
	13 879 595,43
	7 397 267,42
	13 764 540,26
	2 698 976,10

	   no neieķīlātās mantas realizācijas atgūtie līdzekļi
	11 037 544,82
	14 367 923,97
	6 104 458,55
	8 016 738,70
	4 727 477,72

	Apmierināto prasījumu apjoms (eiro), t. sk.
	25 850 613,21
	20 973 532,75
	10 826 847,13
	13 937 309,53
	6 033 059,29

	   nodrošinātie
	18 223 409,95
	8 531 006,89
	7 317 830,51
	7 962 908,86
	1 422 009,04

	   nenodrošinātie
	7 627 203,26
	12 442 525,86
	3 509 016,62
	5 974 400,67
	4 611 050,25

	Kopējās izmaksas (eiro), t. sk.
	23 300 237,88
	5 203 873,13
	3 336 572,69
	6 330 122,95
	12 535 458,01

	   administratora atlīdzība
	2 528 510,33

	1 701 519,30
	900 359,55

	1 199 856,02
	2 415 893,07

	   ekspertu atlīdzība
	196 156,01
	771 481,41
	238 512,77
	51 200,76
	242 790,70

	   pārējās izmaksas
	20 575 571,54
	2 826 680,16
	2 197 700,37
	5 079 066,17
	9 876 774,24

Iestādes likvidācijas nodrošināšana ir laikietilpīgs pasākumu kopums, kas sevī ietver normatīvo aktu grozījumu izstrādi, ārkārtas inventarizāciju, cieņpilnu personāla jautājumu risināšanu u.c. pasākumus. Maksātnespējas kontroles dienesta galvenā prioritāte 2026. gadā ir nodrošināt sekmīgu, pārdomātu un strukturētu funkciju nodošanu Tieslietu ministrijai un Tiesu administrācijai. 
Vienlaikus Maksātnespējas kontroles dienests līdz 2026. gada 30. septembrim turpinās efektīvi un kvalitatīvi īstenot iestādei deleģētās funkcijas, nodrošinot valsts un sabiedrības interešu aizsardzību TAP un maksātnespējas procesa jautājumos atbilstoši iestādes kompetencei. Attiecīgi pagarināta Maksātnespējas kontroles dienesta stratēģija un Uzraudzības stratēģija.
Līdztekus risku izvērtējumā balstīto uzraudzības pasākumu īstenošanai un sūdzību izskatīšanai, Maksātnespējas kontroles dienests plāno līdz iestādes darbības beigām pārbaudīt ilgstoši notiekošos maksātnespējas procesus, izvērtējot, vai tomēr nav iespējams veikt kādas darbības procesa noslēgšanai.
Viens no 2026. gada I ceturkšņa galvenajiem pasākumiem bija maksātnespējas sektora risku novērtējuma izstrāde, sniedzot vērtējumu par maksātnespējas sektorā pastāvošajiem draudiem, ievainojamību, tipoloģijām, tendencēm un NILLTPF riskiem. Maksātnespējas kontroles dienesta secinājumi tiks izmantoti nacionālā risku novērtējuma izstrādē. Kopējais sektora riska līmenis joprojām saglabājas vidēji zems. Novērtējums apliecina, ka maksātnespējas sektors Latvijā attīstās pozitīvā virzienā, saglabājot kontrolētu riska līmeni un uzlabojot administratoru izpratni par Novēršanas likuma un Sankciju likuma prasību izpildi.
Maksātnespējas kontroles dienests 2026. gada turpina izglītot sabiedrību un administratorus maksātnespējas jomā, izstrādājot informatīvos materiālus, rīkojot informatīvos pasākumus administratoriem un nodrošinot viedokļu apmaiņu ar iestādes sadarbības partneriem. Gada sākumā pabeidzām 2025. gadā iesākto prioritāro pasākumu par maksātnespējas procesa pieejamības veicināšanu, izstrādājot un publicējot juridiskās personas maksātnespējas procesa pieteikuma veidlapas paraugu. 
2026. gada 9. septembrī Maksātnespējas kontroles dienests rīkos konferenci ar mērķi atskatīties uz iestādes paveikto 24 gadu garumā un informēt par maksātnespējas nozares nākotni.
2026. gadā turpinām attīstīt EMUS, uzlabojot sistēmas veiktspēju uz lietotāju pieredzi, ieviešot jaunus saslēgumus un uzlabojot esošās funkcionalitātes.
Uzraudzības rezultāti 2025.gadā

Uzraudzības rezultāti 2025.gadā	
Pārkāpumi nav konstatēti	Lēmumi par pārkāpuma atzīšanu	Pieteikumi par atcelšanu	Izskaidrota rīcības nepareizība	0.44	0.17	0.04	0.35	

Piemēroto 
uzraudzības instrumentu salīdzinājums


Izskaidrota rīcības neparezība	
2022	2023	2024	2025	36	36	32	25	Pieteikumi par atcelšanu	
2022	2023	2024	2025	6	4	3	3	Lēmumi par pārkāpumu atzīšanu	
2022	2023	2024	2025	30	31	24	12	



Sūdzību skaita un atzīto pārkāpumu dinamika

Sūdzības kopā	
2015	2016	2017	2018	2019	2020	2021	2022	2023	2024	2025	305	219	132	128	154	131	98	46	57	61	69	Atzīti pārkāpumi	
2015	2016	2017	2018	2019	2020	2021	2022	2023	2024	2025	66	90	50	38	30	46	23	13	7	17	11	



pārkāpumi nav konstatēti	
2024	2025	7	14	izskaidrota rīcības nepareizība	
2024	2025	18	31	Ierosinājumi sankciju piemērošanai	
2024	2025	2	2	



Lēmumu administratīvo pārkāpumu lietās dinamika


Uzsāktie procesi	
2022	2023	2024	2025	60	60	42	62	Lēmumi par soda piemērošanu	
2022	2023	2024	2025	55	55	38	55	Piemērotie papildsodi 	
2022	2023	2024	2025	24	23	9	14	



Apmeklētās kreditoru sapulces, skaits 	
2021.gads	2022.gads	2023.gads	2024.gads	2025.gads	47	22	23	29	23	Celti iebildumi, skaits	
2021.gads	2022.gads	2023.gads	2024.gads	2025.gads	42	31	21	31	37	



Nodarbināto iedalījums pēc dzimuma


sievietes 	vīrieši 	0.89	0.11	

Nodarbināto iedalījums pēc vecuma 

skaits	
24-30	31-35	36-40	41-45	46 un vairāk	6	17	9	4	18	

Dati par sekotājiem/abonentiem dienesta sociālajos tīklos

2023	Twitter	Facebook	Linkedin	Instagram	Youtube	620	616	92	37	35	2024	Twitter	Facebook	Linkedin	Instagram	Youtube	631	655	130	72	36	2025	Twitter	Facebook	Linkedin	Instagram	Youtube	639	692	172	74	42	

Sekotāju skaits

